4. ΝΟΜΟΘΕΤ. ΔΙΑΤΑΓΜΑ της 7/12 Μαΐου 1923 Περί τροποποιήσεως διατάξεών τινων του Νόμου 2085 περί σχεδίου και κτηματολογίου πόλεως Αθηνών και περιχώρων. Δια του νόμου τούτου, προσετίθεντο εις τον τροποποιούμενον ν. 2085 άρθρα 6-11, το δε άρθρον 6 αυτού ελάμβανεν αριθμόν 12 τροποποιούμενον. Τα άρθρα 6-9 προέβλεπον την ίδρυσιν Ειδικού Ταμείου Κτηματολογίου της Ελλάδος. Εξ αυτών, δια του άρθρ. 37 της κατωτέρω κωδικοποιήσεως, παρέμειναν εν ισχύϊ αι §§ 3, 4, 5 και 6 του άρθρου 9, αφορώσαι την εκ πόρων του ταμείου τούτου ανοικοδόμησιν ιδίου κτιρίου δια την στέγασιν της διαχειριστικής επιτροπής του ταμείου και των τοπογραφικών υπηρεσιών των υπουργείων Συγκοινωνίας και Γεωργίας, αίτινες ητόνισαν καταργηθέντος του Ταμείου δια του Π.Δ. 23/26 Νοεμ. 1931 περί καταργήσεως ειδικών ταμείων. Δια του άρθρ. 37 της αυτής κωδικοποιήσεως διετηρήθησαν εν ισχύϊ και τα άρθρα 10 και 11. Άρθρον 10 1.Αι διατάξεις του παρόντος νομοθετικού διατάγματος, ως και των νόμων 1122 και 2085 ως ετροποποιήθησαν, δύνανται να επεκταθώσι δια β. διαταγμάτων και δια περιοχάς της υπαίθρου χώρας επί συνεχούς εκτάσεως ουχί ελάσσονος των 100 τετραγωνικών χιλιομέτρων. 2.Η εκτέλεσις κτηματογραφήσεως περιοχών υπαίθρου χώρας συμφώνως προς τας ανωτέρω διατάξεις ενεργείται υπό των τοπογραφικών υπηρεσιών των υπουργείων Συγκοινωνίας και Γεωργίας. Δύνανται κτηματογραφήσεις πόλεων μετά των περιχώρων και προαστείων αυτών να διεξάγωνται, εγκρίσει του υπουργού Συγκοινωνίας, και υπό της τοπογραφικής υπηρεσίας του υπουργείου Γεωργίας. 3.Επιτρέπεται, μετά σύμφωνον γνώμην των προϊσταμένων των τοπογραφικών υπηρεσιών των υπουργείων Συγκοινωνίας και Γεωργίας, η αμοιβαία ενίσχυσις δια προσωπικού προς εκτέλεσιν των ανωτέρω εργασιών. 4.Εις πόλεις ή περιοχάς, εν αις ενεργείται κτηματογράφησις υπό της ετέρας των ανωτέρω τοπογραφικών υπηρεσιών, δεν επιτρέπεται η έναρξις τοιούτων υπό της άλλης, μη αποκλειομένης της κατά την προηγουμένην παράγραφον αναφερομένης ενισχύσεως δια προσωπικού. (5.Αι διενεργούμεναι εισπράξεις εκ κτηματογραφήσεων   πόλεων  ή   περιοχών  υπαίθρου   χώρας  υπό   της Σελ. 249 Κτηματολόγιο 7.Γ.δ.1-4 τοπογραφικής υπηρεσίας του Υπουργείου Γεωργίας εισέρχονται εις το κατά το παρόν νμθ. διάταγμα «Ταμείον Κτηματολογίου της Ελλάδος» ως πόροι αυτού, η δε διάθεσις των ποσών τούτων ενεργείται συμφώνως προς τας διατάξεις του παρόντος Ν.Δ. υπό της κατά το άρθρον 6 διαχειριστικής επιτροπής του ταμείου, εις ην συμμετέχει και ο προϊστάμενος της τοπογραφικής υπηρεσίας του υπουργείου Γεωργίας). Καταργηθέντος του ως άνω ταμείου, αι εν λόγω εισπράξεις εισάγονται εις τον προϋπολογισμόν του Κράτους. Άρθρον 11  (Τροποποιούνται αι περί τοπογραφικής υπηρεσίας του Υπουργείου Γεωργίας διατάξεις των νόμ. 1842, 1843 και 2204, περί ων βλ. τόμον 16.Αδ). Εις εκτέλεσιν του Ν.Δ. τούτου εξεδόθη το Β.Δ. της 4/10 Αυγ. 1923 περί εκτελέσεως του από 7 Μαΐου 1923 Ν.Δ/τος. 